Okresná prokuratúra Nové Zámky 
F. Rákocziho 15, 940 44 Nové Zámky 1

Sp. zn. : 1 Pv 922/11/4404	Nové Zámky, 20.2.2012
EEČ : 2-33-11-2012

U Z N E S E N I E

Trestná vec:	obvinený XXXXX  
Prečin:	nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Nové Zámky
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
Dňa 17.12.2011, v čase asi o 05.35 h v XXXXX, na Ulici XXXXX, počas kontroly hliadkou Obvodného oddelenia PZ XXXXX uviedol, že má pre vlastnú potrebu marihuanu, ktorú následne dobrovoľne vydal a kriminalisticko -expertíznym skúmaním bolo zistené, že mal pri sebe 297 mg sušeného konope s obsahom viac ako 10 mg účinnej látky THC, čo zodpovedá najmenej 1 obvykle jednorázovej dávke drogy, pričom rastliny rodu Cannabis (konopa) sú v zmysle zákona číslo 139/1998 Z. z. o omamných, psychotropných látkach a prípravkoch v znení neskorších predpisov zaradené do I. skupiny omamných látok. 
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Vykonaným skráteným vyšetrovaním bolo zistené a preukázané, že obvinený XXXXX dňa 17.12.2011, v čase asi o 05.35 h, v XXXXX, na Ulici XXXXX, počas kontroly hliadkou Obvodného oddelenia PZ XXXXX uviedol, že má pre vlastnú potrebu marihuanu, ktorú následne dobrovoľne vydal a kriminalisticko -expertíznym skúmaním bolo zistené, že mal pri sebe 297 mg sušeného konope s obsahom viac ako 10 mg účinnej látky THC, čo zodpovedá najmenej 1 obvykle jednorázovej dávke drogy, pričom rastliny rodu Cannabis (konopa) sú v zmysle zákona číslo 139/1998 Z. z. o omamných, psychotropných látkach a prípravkoch v znení neskorších predpisov zaradené do I. skupiny omamných látok. 
Obvinenému XXXXX bolo spáchanie skutku preukázané vykonanými dôkazmi. Obvinený sa ku skutku doznal, svoje konanie oľutoval. 
Zo záverov znaleckého posudku Kriminalistického a expertízneho ústavu PZ XXXXX vyplýva, že predložené množstvo marihuany predstavuje minimálne obvykle jednorázovú dávku drogy. 
V mieste trvalého bydliska, ako aj na pracovisku, má dobrú povesť. V evidencii priestupkov sa nenachádza. Z odpisu registra trestov zisťujem, že dosiaľ súdne trestaný nebol.     
    Podľa § 216 odsek 1 Trestného poriadku v konaní o prečine, za ktorý zákon ustanovuje  trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak obvinený
a)	vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
b)	nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné  potrebné opatrenia na jej náhradu, a
c)	vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie  považovať za dostačujúce.

	Vzhľadom na tieto skutočnosti možno vyvodiť záver, že podmienečným zastavením trestného stíhania bude splnený účel Trestného zákona a trestného konania a že pokračovanie v trestnom konaní, ďalšie prerokovanie veci a uloženie trestu nie je potrebné a účelné.
	Možno tiež dôvodne očakávať, že v skúšobnej dobe, ktorá bola obvinenému určená na dobu jedného roka, sa osvedčí a nebude potrebné pokračovať v trestnom stíhaní.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Gabriela Sopkuliaková
prokurátorka